“அந்த டாக்குமென்ட்கள் தங்களிடம் தற்போது இல்லை என்றும், தாங்கள் சென்றுவிட்டு மேலதிகாரிகளிடம் கேட்டு அனுப்புவதாகவும் சொன்னார்கள். இன்றுவரை அப்படி எதுவும் தரவில்லை. ஆனால், அதற்குப் பதிலாக அன்று கேள்விகேட்ட எங்களின் வீடுகளுக்குத் திடீரென்று கடந்த புதன்கிழமை அன்று போலீஸார் வந்தார்கள்... வீட்டுவாசலில் இரண்டு போலீஸ், வீட்டுக்குள் ஒருவர், வீட்டுத் தோட்டத்தில் இருவர் எனக் காவலுக்கு இருந்து எங்களைக் கைதுசெய்து அழைத்துச் சென்றார்கள். ஒரு கொலைக் குற்றவாளியைக் கைதுசெய்வது போன்ற உணர்வை ஏற்படுத்தினார்கள். பிறகு, ‘டாக்குமென்ட் காவல் துறை துணை ஆய்வாளரிடம் கொடுக்கப்பட்டிருக்கிறது’ என்றார்கள். இதில் என்ன விந்தை என்றால், மக்களுக்கு இதுதொடர்பான தெளிவினை ஓ.என்.ஜி.சி. தரப்புதான் ஏற்படுத்த வேண்டும். ஆனால், அவர்கள் எதற்குப் போலீஸாரின் உதவியை நாடுகிறார்கள் என்று தெரியவில்லை”.